text: Grindsted slog mestre i årets første speedway-dyst
  30 april 2014 kl. 18.50
  Første runde i den danske superliga i speedway blev kørt i aften i Grindsted. De lokale kørere vandt over de danske mestre fra Esbjerg. Lidt over 3000 tilskuere overværede dysten.
  Grindsted lagde sig i spidsen fra starten og Esbjerg Motorsport var tæt på at komme op, men kiksede efter pausen. Kampen endte 46-38 til Grindsted.
  ? Et ærgerligt nederlag, konstaterede Esbjerg Motorsport på Twitter.
  Grindsted stillede op med Michael Jepsen Jensen, som i begyndelsen af april kom til skade ved et styrt i en match i Polen. Efter en ufrivillig pause vendte han sig klar til træning i Grindsted i lørdags, og i aften var han holdkaptajn.
  Allerede fredag er der igen speedway på Billund Kommunes Speedwaybane. Her køres første afdeling af det individuelle DM.
  Se klip fra aftenens dyst kl. 22.25,
  Og i Sporten på TV SYD på søndag.
  